Pa, seun van De Aar sterf toe huis brand | Netwerk24
Deur Charné Kemp 04 Julie 2019 21:11
Bure, vriende en familie van 'n gesin van De Aar is in rou gedompel ná die dood van 'n pa en sy seuntjie nadat hul sinkhuis Sondagaand in die Malay Camp-nedersetting afgebrand het.
Twee lede van die Louw-gesin in De Aar is dood nadat hul huis Sondagaand deur vlamme verswelg is.
Freddie Louw (44) en sy seun, Melikaya (2), het in die brand omgekom, terwyl Melanie Louw, sy vrou en Melikaya se ma, met ernstige brandwonde ontsnap het.
Kapt. Olebogeng Tawana, polisiewoordvoerder, sê hulle doen 'n geregtelike doodsondersoek.
"Die man en sy seun is omstreeks 21:00 dood nadat hul sinkhuis uitgebrand het. Geen misdaad word vermoed nie. Ons ondersoek die oorsaak van die brand."
Leah Morris, 'n buurvrou wat in 'n huis op dieselfde erf bly, sê sy was bekommerd oor die paraffien en kerse wat die gesin Sondagaand in die huis aangesteek het.
"Ek het hulle gewaarsku om versigtig te wees, maar ek was skaars by my bestemming nie te ver weg nie, toe ek ontbied word. Mense het gedink dit is my huis wat brand.
"Met my aankoms het ek gesien hoe die vrou haar seun uit die huis probeer trek, maar sy kon dit nie regkry nie. Die omstanders het haar weggeruk en met komberse toegemaak.
"Ons het water van twee krane op die erf in emmers getap om die vlamme te probeer blus. Die ambulans het ná 'n rukkie opgedaag, maar nie die brandweer nie.